polyglot-tagger/wikipedia-language-snippets-filtered huggingface dataset:
వర్షం పడుతోన్న రాత్రి స్కూటర్ పై వాల్మీకి వచ్చే సన్నివేశంతో చిత్రం మొదలౌతుంది. అప్పుడే ప్రసవించిన తన భార్యను, బిడ్డను చూడటానికి వచ్చిన వాల్మీకి, అక్కడ రామచంద్ర కు చెందిన కారును చూసి ఈర్ష్య పడతాడు. వాల్మీకి, రామచంద్ర ఒకే సంస్థలో సహోద్యోగులుగా చేరినా, ఆ సంస్థ యజమాని అయిన ఆదిత్య రాధాకృష్ణన్ అలియాస్ ఏ ఆర్ కే కుమార్తె యసు ను రామచంద్రకు ఇచ్చి పెళ్ళి చేయటంతో అతని దశ తిరుగుతుంది. యసు కూడా అదే ఆస్పత్రిలో ప్రసవించటం, అయితే యసు కన్న బిడ్డలో కదలిక లేకపోవటం గమనించిన ఆస్పత్రి నర్సు, ఆ విషయాన్ని వాల్మీకి కి చెబుతుంది. నర్సు ముందు మంచిగా నటిస్తూ వాల్మీకి తన బిడ్డను యసు బిడ్డ స్థానం లో ఉంచి,యసు బిడ్డను తన భార్య ప్రక్కన పెట్టమని చెబుతాడు. ఇంతలో యసు బిడ్డలో కదలిక వచ్చినా, ఈ మార్పు జరగవలసిందేనని వాల్మీకి పట్టుబడతాడు. అక్కడ జరిగే పెనుగులాటలో నర్సు క్రిందపడి స్పృహ కోల్పోతుంది. వాల్మీకి కి శాశ్వతంగా కాలు పట్టేస్తుంది.
"తొలిసారి అల్లు అర్జున్ ఒక పూర్తి స్థాయి ఫ్యామిలీ ఎంటర్ టైనర్ చేశాడు. తన మార్కు స్టైల్ తో కనిపిస్తూనే పంచ్ లు, కామెడీ సన్నివేశాలలో అదరగొట్టేశారు. నాయికానాయకుల మధ్య సన్నివేశాలు తెరపై అందంగా ఉన్నాయి. మధ్య తరగతి తండ్రిగా మురళీ శర్మ నటన చాలా చక్కగా ఉంది. ఆద్యంతం తన మేనరిజంతో ఆకట్టుకొన్న మురళి శర్మకు చిత్రంలో అల్లు అర్జున తర్వాత స్థాయి పాత్ర దక్కింది. దానిని ఆయన సద్వినియోగం చేసుకున్నాడు. కథా నేపథ్యం పాతదే అయినా త్రివిక్రం చూపించిన విధానం కొత్తగా ఉంది. ఇన్ని పాత్రలను తెరపైన చూపిస్తూ, ప్రతి పాత్రకు ప్రత్యేకత కల్పించడం త్రివిక్రం కే చెల్లింది." అని ఈనాడు తెలిపింది.
ఫస్ట్ పోస్ట్ కు చెందిన హేమంత్ కుమార్ 3.5 రేటింగు ఇస్తే, "మాటల మాంత్రికుడు త్రివిక్రం శ్రీనివాస్ ఫాం లో ఉంటే ఆయన రాసేదేదైనా చెవికి సంగీతంలానే ఉంటుంది. పాత్రలు తమ మాటలు/పాటలతో మనస్సుకు హత్తుకొని పోయేలా చేస్తాడు. అయితే దీనికి భిన్నంగా ఈ చిత్రంలో ఆయన పాత్రల మధ్య భావోద్రేకపూరిత నాటకీయత పై తన దృష్టిని ఎక్కువగా కేంద్రీకరించాడు. పంచ్ డైలాగులు, హాస్యం కంటే పాత్రల మధ్య సాగే సంభాషణలు తమదైన ముద్ర వేస్తాయి." అని తెలిపాడు.
అల వైకుంఠపురములో 2020 సంక్రాంతికి విడుదల అయిన తెలుగు చలన చిత్రం. త్రివిక్రమ్ శ్రీనివాస్ దర్శకత్వంలో గీతా ఆర్ట్స్/హారిక & హాసిని క్రియేషన్స్ సంయుక్త నిర్మాణంలో ఈ చిత్రం రూపుదిద్దుకొంది. అల్లు అర్జున్, పూజా హెగ్డే ప్రధాన తారాగణం. ఇతర పాత్రలలో టబు, జయరాం,సుశాంత్, నవదీప్, నివేదా పేతురాజ్, సముద్రఖని, మురళి శర్మ నటించారు.
ఈ చిత్రం జనవరి 12న, 2020 లో విడుదలయ్యింది. అమెరికాలో 11నే, ఇండియాకంటే ఒక రోజు ముందుగానే విడుదలయిపోయింది. మళయాళంలో, అంగు వైకుంటపురతు అనే పేరుతో, అదేరోజున కేరళలో విడుదలయ్యింది.
ద హన్స్ ఇండియా 3.25 రేటింగ్ ఇస్తూ, నటన, కథనం, నేపథ్యసంగీతం ఈ చిత్రానికి ప్లస్ పాయింట్లు అని, పెద్దగా మైనస్ పాయింట్లు ఏవీ లేవని తెలిపింది. త్రివిక్రం కథ, అల్లు అర్జున నటనా ప్రతిభకు పట్టం కట్టింది. ఖచ్చితంగా చూడవలసిన చిత్రం అని తేల్చింది.
కొండపోచమ్మ జలాశయం కాళేశ్వరం ఎత్తిపోతల పథకం లింక్ 4, ప్యాకేజీ 14లో భాగంగా సిద్ధిపేట జిల్లా, మర్కూక్ - పాములపర్తి గ్రామాల సమీపంలో నిర్మించిన జలాశయం. సముద్ర మట్టానికి 510 మీటర్ల ఎత్తులో రూ.1,540 కోట్ల వ్యయంతో 15 టీఎంసీల నిల్వ సామర్థ్యంతో నిర్మించబడిన ఈ జలాశయం ఉమ్మడి మెదక్ జిల్లాతో పాటు యాదాద్రి భువనగిరి జిల్లా, మేడ్చల్ జిల్లాలకు సాగునీరు అందిస్తుంది. 2020, మే 29న ముఖ్యమంత్రి కెసిఆర్‌ చేతులమీదుగా ఈ జలాశయం ప్రారంభించబడింది. కాళేశ్వరం ప్రాజెక్టులో ఇది 10వ లిఫ్టు.
సిద్ధిపేట జిల్లా, మర్కూక్ గ్రామం దగ్గర సుదర్శన యాగం నిర్వహించిన అనంతరం త్రిదండి చినజీయర్‌ స్వామితో కలిసి ముఖ్యమంత్రి కెసిఆర్‌ కొండపోచమ్మ జలాశయానికి సంబంధించిన మర్కూక్‌ పంప్‌హౌస్‌ను స్విచ్చాన్‌ చేసి ప్రారంభించాడు. ఈ కార్యక్రమంలో రాష్ట్ర మంత్రులు తన్నీరు హరీశ్ రావు, సింగిరెడ్డి నిరంజన్‌ రెడ్డి, అల్లోల ఇంద్రకరణ్ రెడ్డి, ఎంపీ కొత్త ప్రభాకర్ రెడ్డి, రాజ్యసభ సభ్యుడు జోగినపల్లి సంతోష్ తదితరులు పాల్గొన్నారు.
నీటిని తరలించడానికి కాలువలు తవ్వి అవసరమైన గొట్టాలు, ఎత్తిపోతలకు మోటార్లు ఏర్పాటుచేసారు. గజ్వేల్ మండలం, అక్కారం వద్ద 27 మెగావాట్ల సామర్థ్యంతో 6 మోటార్లతో ఆరు గొట్టాలనుంచి నీరు మర్కూక్‌ పంప్‌ హౌజ్‌కు చేరుకునేలా ఏర్పాటుచేశారు. 15.8 కిలోమీటర్లు వలయాకారంలో నిర్మించిన కొండపోచమ్మ జలాశయం వద్ద 34 మెగావాట్ల సామర్థ్యంతో 6 మోటార్లను ఏర్పాటుచేశారు.
దీని నిర్మాణానికి దాదాపు 5,696 ఎకరాల భూమి కావలసివుండడంతో మామిడాయల , బైలంపూర్ , తానేధార్ పల్లి , మర్కూక్ , పాములపర్తి , కొత్యాల గ్రామాల నుండి భూమిని సేకరించారు.
బ్రిటిష్ ఈస్ట్ ఇండియా కంపెనీ వారు బేరార్ , ఔధ్ , బెంగాల్ ప్రాంతాల్లో 1750 నుంచి వ్యాపారాత్మక పంటగా పండించడం ప్రారంభించారు. ఇది ప్రాథమికంగా చైనా, యూకె, యూరప్ దేశాలకు ఎగుమతి అయ్యేది. ఈ పంటకు ఎక్కువ నీరు అవసరం కావడం, పండించిన తర్వాత నేలలో సారం కోల్పోవడం మూలాన రైతులు దీనిని వ్యతిరేకించేవారు. దానికి బదులు ఆహార పంటలైన వరి, ధాన్యాలు పండించేవారు. దీంతో ఆంగ్ల పరిపాలకులు ఈ పంటను పండించమని బలవంతం చేశారు. ప్రాంతీయంగా ఉన్న రాజులు, నవాబులు, భూస్వాములతో కుమ్ముక్కై ఋణాలు ఇవ్వడానికి దీన్ని ఒక సాకుగా వాడుకున్నారు. కొంతమంది ఆసియా, యూరోపు వర్తకులకు ఈ వ్యాపారం చాలా లాభసాటిగా సాగింది.
అటువంటి సమయంలో రాజ్ కుమార్ శుక్లా అనే వ్యక్తి గాంధీజీని సంప్రదించి అక్కడికి వచ్చి తమకు సహాయం చేసాల్సిందిగా కోరాడు. అప్పటిదాకా గాంధీజీ తనకు భారతదేశంలో చంపారన్ ఎక్కడుందో కూడా తెలియదని తన ఆత్మకథలో రాసుకున్నాడు. 1917, ఏప్రిల్ 10న డాక్టర్ రాజేంద్రప్రసాద్, మరికొంత మంది న్యాయవాదులతో కలిసి రైలులో సాధారణ బోగీలో చంపారన్ కి చేరుకున్నాడు.
అక్కడి నిరక్షరాస్యతను గమనించిన గాంధీ నవంబరు 13, 1917న తూర్పు చంపారన్ ను 30 కి.మీ దూరంలో ఉన్న బర్హార్వా లఖన్సేన్ అనే ఊర్లో మొట్టమొదటిసారి ఒక ప్రాథమిక పాఠశాల ప్రారంభించాడు. ఇందుకు ఆయన అనుచరులు కొంతమంది, అదే ప్రాంతంనుంచి ముందుకు వచ్చిన స్వచ్ఛంద సేవకులు సహకరించారు.
నీలిమందును వస్త్రాల తయారీలో విరివిగా వాడేవారు. బెంగాల్ ప్రాంతం ఆంగ్లేయుల ఆధీనంలోకి వెళ్ళినపుడు అక్కడి రైతులను బలవంతంగా నీలిమందు పండించేలా చేశారు. జర్మనీలో నీలిమందును కృత్రిమంగా తయారు చేసే విధానాలు కనుగొనడంతో రైతులు పండించే నీలిమందుకు గిరాకీ తగ్గింది. భూమిని కౌలుకు తీసుకున్న రైతులందరూ తాము పండించే భూమిలో కొంత భాగంలో ఖచ్చితంగా నీలిమందు తోటలు పెంచవలసిందింగా నిర్బంధం విధించారు. రైతులకు చాలా తక్కువ ధర చెల్లించేవారు. మొదటి ప్రపంచ యుద్ధం తర్వాత జర్మన్ల రంగు అందుబాటులోకి రాకపోవడంతో నీలిమందుకు గిరాకీ పెరిగింది. అయినా రైతులకు గిట్టుబాటు ధర చెల్లించేవారు కాదు.
చంపారన్ సత్యాగ్రహం భారతదేశాన్ని ఆంగ్లేయులు పరిపాలిస్తున్న కాలంలో 1916 సంవత్సరంలో బీహార్ రాష్ట్రంలోని చంపారన్ జిల్లాలో భారత స్వాతంత్ర్య పోరాటంలో భాగంగా మహాత్మా గాంధీ స్ఫూర్తితో రేగిన తొలి ఉద్యమం. భారత స్వాతంత్ర్య ఉద్యమంలో దీనికి ప్రముఖ స్థానం ఉంది. నీలిమందు రైతులను ఆంగ్లేయుల దోపిడీ నుంచి కాపాడటం కోసం సుమారు ఒక సంవత్సరం పాటు గాంధీజీ ఈ ఉద్యమం నడిపాడు.
డెహ్రా డూన్‌లో ప్రధాన కార్యాలయం ఉన్న సర్వే ఆఫ్ ఇండియాలో, సముద్రంలో ఆటుపోట్ల అంచనా నుండి వైమానిక సర్వే వరకు 18 జియో ప్రాదేశిక విభాగాలు ఉన్నాయి. దీనికి భారతదేశ మంతటా 23 జియో-ప్రాదేశిక డేటా కేంద్రాలు ఉన్నాయి. ఇవి ఆయా ప్రాంతాల సర్వే వసరాలను తీరుస్తాయి. సర్వే ఆఫ్ ఇండియాకు వెన్నెముక వంటివారు, సర్వేయర్లు. ఇందులోని జూనియర్ టైమ్ స్కేల్ లోని గ్రూప్ 'ఎ' సివిల్ స్ట్రీమ్ పోస్టులకు నియామకాలు, భారతీయ ఇంజనీరింగ్ సర్వీసెస్ పరీక్ష ఆధారంగాను, ఆర్మీ ఆఫీసర్స్ డిఫెన్స్ యొక్క శాశ్వత సెకండ్మెంట్ ద్వారానూ చేస్తారు. సర్వే ఆఫ్ ఇండియాలో ముఖ్యమైన పోస్టులు / గ్రేడ్‌లు సీనియారిటీ వారీగా ఆరోహణ క్రమంలో ఇలా ఉన్నాయి: డ్రాఫ్ట్స్‌మన్, ప్లేన్ టేబులర్, సర్వే అసిస్టెంట్, సర్వేయర్, ఆఫీసర్ సర్వేయర్, డిప్యూటీ సూపరింటెండింగ్ సర్వేయర్, సూపరింటెండింగ్ సర్వేయర్, సూపరింటెండింగ్ సర్వేయర్ / డిప్యూటీ డైరెక్టర్, డైరెక్టర్ / డిప్యూటీ సర్వేయర్ జనరల్, అదనపు సర్వేయర్ జనరల్, సర్వేయర్ జనరల్.
గ్రేట్ ట్రిగనామెట్రిక్ సర్వే ను బ్రిటిషు సర్వేయర్ కల్నల్ విలియం లాంబ్టన్ 10 ఏప్రిల్ 1802 న ప్రారంభించాడు. చెన్నైలోని సెయింట్ థామస్ మౌంట్ నుండి హిమాలయాల పర్వత ప్రాంతాల వరకు ఈ సర్వే చేసారు. 36 అంగుళాల పరిమాణంలో, అర టన్ను బరువున్న భారీ థియోడోలైట్‌ను ఈ సర్వే కోసం ఉపయోగించారు. 12 కిలోమీటర్ల బేస్ లైన్‌ను కొలవడానికి 57 రోజులు పట్టింది. 5 దశాబ్దాల పాటు సాగిన ఈ ప్రాజెక్టు 1852 సంవత్సరంలో, సర్వే జనరల్ లెఫ్టినెంట్ జార్జ్ ఎవరెస్ట్ ఆధ్వర్యంలో పూర్తయింది. గణిత శాస్త్రవేత్త, సర్వేయర్ రాధానాథ్ సిక్దర్ 1852 లో ఎవరెస్ట్ పర్వతాన్ని కొలిచారు. అప్పుడు తేలిన దీని ఎత్తు 29,002 అడుగులు. ఆధునిక కొలతల ప్రకారం దీని ఎత్తు 29,037 అడుగులు. భారతదేశంలో క్రమబద్ధమైన స్థలాకృతి మ్యాపింగులో కొత్త యుగానికి ప్రారంభంగా దీన్ని పరిగణిస్తారు. ప్రపంచంలోని అత్యంత పురాతన సర్వే, మ్యాపింగ్ ఏజెన్సీలలో ఒకదానికి పునాది పడింది.
సర్వే ఆఫ్ ఇండియా భారతదేశంలో సర్వేయింగు, మ్యాపింగు చేసే బాధ్యతలున్న కేంద్ర ప్రభుత్వ ఇంజనీరింగ్ ఏజెన్సీ. బ్రిటిషు ఈస్ట్ ఇండియా కంపెనీ భూభాగాలను ధ్రువీకరించుకోడానికి 1767 లో దీన్ని స్థాపించారు. ఇది భారత ప్రభుత్వంలోని అత్యంత పురాతన ఇంజనీరింగ్ విభాగాలలో ఒకటి . దీని ఉద్యోగులు సివిల్ సర్వీసెస్ ఆఫ్ ఇండియా యొక్క సర్వే ఆఫ్ ఇండియా సర్వీస్ కేడర్‌కు చెందినవారు, ఇండియన్ ఆర్మీ కార్ప్స్ ఆఫ్ ఇంజనీర్స్ కు చెందిన ఆర్మీ ఆఫీసర్లు. దీనికి సర్వేయర్ జనరల్ ఆఫ్ ఇండియా నాయకత్వం వహిస్తారు. ప్రస్తుతం, సర్వే ఆఫ్ ఇండియాకు సారథి లెఫ్టినెంట్ జనరల్ గిరీష్ కుమార్, వి.ఎస్.ఎం.
సర్వే ఆఫ్ ఇండియా అలాగే , బొటానికల్ సర్వే ఆఫ్ ఇండియా , ఫారెస్ట్ సర్వే ఆఫ్ ఇండియా , ఫిషరీస్ సర్వే ఆఫ్ ఇండియా , భారతీయ భూగర్భ సర్వేక్షణ , ఇండియన్ ఇంస్టిట్యూట్ ఆఫ్ ఇకాలజీ అండ్ ఎంవైరాన్‌మెంట్ , నేషనల్ ఇంస్టిట్యూట్ ఆఫ్ ఓషనోగ్రఫీ , రిజిస్ట్రార్ జనరల్ అండ్ సెన్సస్ కమిషనర్ ఆఫ్ ఇండియా జూలాజికల్ సర్వే ఆఫ్ ఇండియా భారతదేశంలోని ముఖ్య జాతీయ సర్వే సంస్థలు.
సర్వే ఆఫ్ ఇండియా చరిత్ర 18 వ శతాబ్దం నాటిది. "భారతదేశపు మొట్టమొదటి ఆధునిక శాస్త్రీయ సర్వే" ను 1793 – 96 లో సేలం, బారామహల్‌ల సూపరింటెండెంట్, కల్నల్ అలెగ్జాండర్ రీడ్ ఆదేశాల మేరకు . మాథర్ చేపట్టాడు. ప్రస్తుత ధర్మపురి జిల్లా, కృష్ణగిరి జిల్లా, పశ్చిమ తమిళనాడులోని ఉత్తర ఆర్కాట్‌ను అప్పుడు బారామహల్ అని పిలిచేవారు.
సర్వేలు: జియోడెటిక్ డేటా, జియోడెటిక్ కంట్రోల్ నెట్‌వర్క్, టోపోగ్రాఫికల్ కంట్రోల్, జియోఫిజికల్ సర్వేలు, కాడస్ట్రల్ సర్వేయింగ్, జియోలాజిక్ మ్యాప్‌లతో పాటు, అడవులు, ఆర్మీ కంటోన్మెంట్లు, మహా నగరాలు, గైడ్ మ్యాప్స్, అభివృద్ధి లేదా పరిరక్షణ ప్రాజెక్టులు మొదలైన వాటి ఏరోనాటికల్ చార్టుల తయారీ.
ధృవీకరణ, ప్రచురణ: ప్రైవేట్ ప్రచురణకర్తలతో సహా ఇతర ఏజెన్సీలు ప్రచురించిన పటాలపై భారతదేశం సరిహద్దులను, తీరరేఖనూ పరిశీలించడం, ధ్రువీకరించడం. టైడ్ టేబుల్స్‌ను , భారతదేశ పటాలనూ ప్రచురించడం.
ప్రభుత్వ సలహాదారు: జియోడెసి, ఫోటోగ్రామెట్రీ, మ్యాపింగ్, మ్యాప్ పునరుత్పత్తి వంటి భారతదేశానికి సంబంధించిన అన్ని కార్టోగ్రఫీ కార్యక్రమాలపై సర్వే ఆఫ్ ఇండియా భారత ప్రభుత్వానికి సలహాదారుగా పనిచేస్తుంది.
జియో పేర్లు: భారతదేశం యొక్క భౌగోళిక లక్షణాల నామకరణ పద్ధతికి, అక్షరక్రమాలకూ సర్వే ఆఫ్ ఇండియా బాధ్యత వహిస్తుంది.
అప్‌డేట్ చేసిన ఇంటర్‌ఫేసుతో, ఆర్కైవు చేసిన కంటెంటు తాజా ఇండెక్సుతో వేబ్యాక్ మెషీన్ కొత్త, మెరుగైన కూర్పును 2011 లో ప్రజల పరీక్ష కోసం అందుబాటులో ఉంచారు. అదే సంవత్సరం మార్చిలో, వేబ్యాక్ మెషీన్ ఫోరమ్‌లో ఇలా ప్రకటించారు: "కొత్త వేబ్యాక్ మెషీన్ బీటా కూర్పులో 2010 వరకు క్రాల్ చేసిన మొత్తం కంటెంటుకు చెందిన పూర్తి, నవీనమైన ఇండెక్సు ఉంది. దాన్ని క్రమం తప్పకుండా నవీకరిస్తారు కూడా. క్లాసిక్ వేబ్యాక్ మెషీన్ను నడిపిన ఇండెక్సులో, 2008 తరువాతి కంటెంటులో కొంత భాగం మాత్రమే ఉంది. ఈ సంవత్సరం దశలవారీగా తొలగించేందుకు ప్లాను చేసాము కాబట్టి తదుపరి ఇండెక్సుకు నవీకరణలు చేయము. " 2011 లో, ఇంటర్నెట్ ఆర్కైవ్ తమ ఆరవ జత పెటాబాక్స్ రాక్‌లను స్థాపించింది. ఇది వేబ్యాక్ మెషీన్ నిల్వ సామర్థ్యాన్ని 700 టెరాబైట్లు పెంచింది.
వెబ్‌ను "క్రాల్" చేయడానికీ సార్వజనికంగా చూడగల అన్ని వరల్డ్ వైడ్ వెబ్ పేజీలు, గోఫర్ సోపానక్రమం, నెట్‌న్యూస్ బులెటిన్ బోర్డ్ సిస్టం లను డౌన్‌లోడు చేసుకోడానికీ సాఫ్ట్‌వేరును అభివృద్ధి చేసారు. ఇంటర్నెట్‌లో అందుబాటులో ఉన్న మొత్తం సమాచారాన్ని ఈ "క్రాలర్లు" సేకరించవు. ఎందుకంటే ప్రచురణకర్తలు చాలా డేటాపై పరిమితిని విధిస్తారు. లేదా క్రాలరుకు అందుబాటులో ఉండని డేటాబేసులలో నిల్వ చేస్తారు. పాక్షికంగా కాషె చేసిన వెబ్‌సైట్లలోని అసమానతలను అధిగమించడానికి 2005 లో, - . సైటును ఇంటర్నెట్ ఆర్కైవ్ అభివృద్ధి చేసింది. సంస్థలు, కంటెంట్ సృష్టికర్తలూ స్వచ్ఛందంగా డిజిటల్ కంటెంట్ సేకరణలను సేకరించి సంరక్షించడానికి, డిజిటల్ ఆర్కైవ్‌లను సృష్టించడానికీ వీలుగా దీన్ని సృష్టించారు.
స్నాప్‌షాట్‌లను సంగ్రహించే తరచుదనం వెబ్‌సైట్‌ నుండి వెబ్‌సైట్‌కు మారుతూ ఉంటుంది. "ప్రపంచవ్యాప్త వెబ్ క్రాల్స్" లోని వెబ్‌సైట్లు "క్రాల్ జాబితా"లో చేర్చారు. ప్రతి క్రాల్‌కు ఒకసారి ఇవి సైటును ఆర్కైవ్ చేస్తాయి. ఒక క్రాల్ పరిమాణాన్ని బట్టి, అది పూర్తి కావడానికి నెలలూ, సంవత్సరాలూ పడుతుంది. ఉదాహరణకు, "వైడ్ క్రాల్ నంబర్ 13" 2015 జనవరి 9 న ప్రారంభమై, 2016 జూలై 11 న పూర్తయింది. అయితే, ఒకే సమయంలో ఒకటి కంటే ఎక్కువ క్రాల్‌లు జరగవచ్చు. ఒక సైట్ ఒకటి కంటే ఎక్కువ క్రాల్ జాబితాలో చేరవచ్చు. అందుచేత ఒక సైటును ఎంత తరచుగా క్రాల్ చేసారనేది బాగా మారుతూంటుంది.
ఇంటర్నెట్ ఆర్కైవ్ వ్యవస్థాపకులైన బ్రూస్టర్ కహ్లే, బ్రూస్ గిలియట్‌లు 2001 లో వేబ్యాక్ మెషీన్ను ప్రారంభించారు. ఏదైనా వెబ్‌సైటు మారినప్పుడో లేదా అసలు వెబ్‌సైటునే మూసేసినప్పుడో అందులోని పాఠ్యం, ఇతర విషయాలూ అదృశ్యమైపోతాయి. ఈ సమస్యను పరిష్కరించడమే ఈ ప్రాజెక్టు లక్ష్యం. ఈ ఆర్కైవు వెబ్ పేజీల పాత కూర్పులను వినియోగదారులకు చూపిస్తుంది. ఆర్కైవ్ వారు దీన్ని "త్రిమితీయ సూచిక" అని అంటారు. కహ్లే, గిలియాట్‌లు ఈ యంత్రంతో యావత్తు అంతర్జాలాన్నీ ఆర్కైవు చేయాలనీ, "విజ్ఞానం యావత్తునూ సార్వత్రికంగా" అందించాలనీ ఆశించారు.
వేబ్యాక్ మెషీన్ అనేది వరల్డ్ వైడ్ వెబ్ ను ఆర్కైవు చేసే భాండాగారం. ఇది శాన్ఫ్రాన్సిస్కోలో ఉన్న లాభాపేక్షలేని సంస్థ. దీన్ని ఇంటర్నెట్ ఆర్కైవ్ సంస్థ స్థాపించింది. ఇది వినియోగదారులను వారి “పాత జ్ఞాపకాలకు తిరిగి” తీసుకు వెళ్తుంది. ఆయా వెబ్‌సైట్‌లు గతంలో ఎలా ఉండేవో చూడటానికీ వీలు కల్పిస్తుంది. దాని వ్యవస్థాపకులు బ్రూస్టర్ కహ్లే, బ్రూస్ గిలియట్. ఆన్‌లైన్లో లేని వెబ్‌పేజీల కాపీలను భద్రపరచడం ద్వారా "విజ్ఞానం యావత్తునూ సార్వత్రికంగా అందుబాటులో" ఉంచాలనే ఉద్దేశంతో వేబ్యాక్ యంత్రాన్ని అభివృద్ధి చేశారు.
వేబ్యాక్ మెషీన్ 1996 లో, కాషె చేసిన వెబ్ పేజీలను ఆర్కైవు చేయడం ప్రారంభించింది. ఐదేళ్ల తరువాత తమ సేవను అందరికీ అందజేయాలనేది దాని లక్ష్యం. 1996 నుండి 2001 వరకు సేకరించిన సమాచారాన్ని డిజిటల్ టేప్‌లో ఉంచారు. ఈ ముడి డేటాబేసును చూసేందుకు అప్పుడప్పుడు పరిశోధకులను, శాస్త్రవేత్తలనూ అనుమతించేవారు. 2001 లో ఆర్కైవు ఐదవ వార్షికోత్సవం నాడు బర్కిలీలోని కాలిఫోర్నియా విశ్వవిద్యాలయంలో జరిగిన కార్యక్రమంలో దీనిని ఆవిష్కరించి ప్రజలు చూసేందుకు తెరిచారు. అప్పటికే ఇది 10 బిలియన్లకు పైగా పేజీలను ఆర్కైవు చేసింది.
సంవత్సరాలుగా టెక్నాలజీ అభివృద్ధి చెందడంతో, వేబ్యాక్ మెషీన్ నిల్వ సామర్థ్యం కూడా పెరిగింది. 2003 లో, సైటు ప్రజలకు అందుబాటు లోకి వచ్చిన రెండేళ్ళ తరువాత, వేబ్యాక్ మెషీన్ ఎదుగుదల నెలకు 12 టెరాబైట్ల చొప్పున ఉంది. ఇంటర్నెట్ ఆర్కైవ్ సిబ్బంది ప్రత్యేకంగా రూపొందించిన పెటాబాక్స్ ర్యాక్ సిస్టమ్స్‌లో డేటాను నిల్వ చేస్తారు. మొదటి 100 టిబి ర్యాక్ 2004 జూన్ లో పూర్తిగా పని లోకి వచ్చింది. అయితే, దాని కంటే చాలా ఎక్కువ నిల్వ అవసరమని త్వరలోనే స్పష్టమైంది.
యానిమేటెడ్ కార్టూన్ అయిన ది రాకీ అండ్ బుల్‌వింకిల్ షోలో మిస్టర్ పీబాడీ, షెర్మాన్ పాత్రలు ఉపయోగించిన కాల్పనిక కాల-ప్రయాణ పరికరం " మెషీన్ " పేరు మీదుగా దీనికి ఈ పేరు పెట్టారు. ఈ యానిమేటెడ్ కార్టూన్ విభాగాలలో ఒకటైన ఇంప్రాబబుల్ హిస్టరీ లోని పాత్రలు చరిత్రలో ప్రసిద్ధి చెందిన సంఘటనలను చూడడానికి, వాటిలో పాల్గొనడానికీ, వాటిని మార్చడానికి ఈ యంత్రాన్ని ఉపయోగించాయి.
నేడు, డేటాను ఇంటర్నెట్ ఆర్కైవ్ యొక్క పెద్ద క్లస్టర్ లైనక్స్ నోడ్‌లలో నిల్వ చేస్తున్నారు. ఇది సమయానుసారంగా వెబ్‌సైట్ల క్రొత్త కూర్పులను చూసి ఆర్కైవు చేస్తూంటుంది. వెబ్‌సైట్ ను శోధన పెట్టెలో ఇచ్చి ఆ సైట్‌ను మానవికంగా కూడా ఆర్కైవు చెయ్యవచ్చు. సదరు వెబ్‌సైట్ వేబ్యాక్ మెషీన్‌ను "క్రాల్" చేయడానికీ, డేటాను సేవ్ చేయడానికీ అనుమతిస్తున్నట్లైతేనే ఇది సాధ్యపడుతుంది.
క్రాల్స్‌ను వివిధ వనరులు అందిస్తాయి. కొన్నిటిని మూడవ పార్టీల నుండి తెచ్చుకుంటారు. మరికొన్నిటిని ఆర్కైవ్ స్వయంగా అభివృద్ధి చేసుకుంటుంది. ఉదాహరణకు, స్లోన్ ఫౌండేషన్ వారు, అలెక్సా వారూ క్రాల్స్‌ను అందించారు. నారా, ఇంటర్నెట్ మెమరీ ఫౌండేషన్‌ల తరపున , క్రాలింగు చేస్తూంటుంది. "ప్రపంచవ్యాప్త వెబ్ క్రాల్స్" 2010 నుండి నడుస్తున్నాయి.
ఇంటర్నెట్ ఆర్కైవ్ దాని స్వంత నిల్వ ఆర్కిటెక్చరు నుండి 2009 లో సన్ ఓపెన్ స్టోరేజ్‌కు మారింది. సన్ మైక్రోసిస్టమ్స్ కాలిఫోర్నియా క్యాంపస్‌లోని సన్ మాడ్యులర్ డేటాసెంటర్‌లో కొత్త డేటా సెంటర్‌ను తెరిచింది. 2009 నాటికి వేబ్యాక్ మెషీన్లో సుమారు మూడు పెటాబైట్ల డేటా ఉంది. అది, ప్రతి నెలా 100 టెరాబైట్ల చొప్పున పెరుగుతోంది.
2013 జనవరి లో, సంస్థ 240 బిలియన్ ల మైలురాయిని చేరుకున్నట్లు ప్రకటించింది. 2013 అక్టోబరులో, సంస్థ "సేవ్ ఎ పేజ్" అనే విశేషాన్ని అందిస్తున్నట్లు ప్రకటించింది ఎవరైనా ఇంటర్నెట్ వాడుకరి ఏదైనా లోని విషయాలను ఆర్కైవ్ చేసుకునే వీలును ఈ విశేషం కలిగిస్తుంది.
2001 లో మొదలైనప్పటి నుండి, ఇది 452 బిలియన్లకు పైగా పేజీలను ఆర్కైవుకు చేర్చింది. వెబ్‌సైటు స్వంతదారు అనుమతి లేకుండా ఆర్కైవు పేజీలను తయారు చెయ్యటం కాపీహక్కుల ఉల్లంఘన అవుతుందా లేదా అనే విషయమై కొన్ని చోట్ల వివాదం తలెత్తింది.
19 వ శతాబ్దం ధరించడంతో, వర్క్‌హౌస్‌లు వృద్ధులకు, బలహీనమైన, అనారోగ్యంతో బాధపడుతు ఉన్న పేదలకు బదులుగా శరణార్థులుగా మారారు , 1929 లో స్థానిక అధికారులు వర్క్‌హౌస్ వైద్యశాలలను మునిసిపల్ ఆస్పత్రులుగా చేపట్టడానికి చట్టాన్ని రూపొందించారు . 1930 లో ఇదే చట్టం ద్వారా వర్క్‌హౌస్‌లో అధికారికంగా రద్దు చేయబడినప్పటికీ, చాలా మంది స్థానిక అధికారులు నియంత్రణలో ఉన్న ప్రజా సహాయ సంస్థల యొక్క కొత్త అప్పీల్ కింద కొనసాగారు. 1948 నాటి జాతీయ సహాయ చట్టం వరకు పేద చట్టం యొక్క చివరి గదులు కనిపించకుండా పోయాయి, వాటితో వర్క్‌హౌస్‌లు ఉన్నాయి.
వర్క్‌హౌస్‌లో జీవితం కఠినంగా ఉండటానికి, సామర్థ్యం ఉన్న పేదలను అరికట్టడానికి, నిజమైన నిరాశ్రయులకు మాత్రమే వర్తిస్తుందని నిర్ధారించాలని ఉద్దేశించబడుతుంది . ఇది తక్కువ అర్హత అని పిలువబడే కీలక సమాధానం . 20 వ శతాబ్దం ఆరంభం వరకు వర్క్‌హౌస్‌ల లోపల నివసిస్తున్న ఇంగ్లాండ్‌లోని పేదలకు ఈ రెండింటిలో ఉచిత వైద్య సంరక్షణ, విద్యను అందించడం వంటి అంశాలలో, ఖైదీల పరిస్థితులు సాధారణ జనాభాకు ప్రాధాన్యతనిస్తాయి, ఇది ఒక సందిగ్ధత పేద న్యాయ అధికారులు ఎప్పుడూ సయోధ్య కుదరలేదు.
ఇంగ్లాండ్, వేల్స్లో, ఒక వర్క్‌హౌస్ తమను తాము ఆదరించలేని వారికి వసతి, ఉపాధి కల్పించే మొత్తం సంస్థ . (స్కాట్లాండ్‌లో, వాటిని సాధారణంగా పేదలకు గృహాములు అని పిలుస్తారు. ) వర్క్‌హౌస్ అనే పదాన్ని మొట్టమొదటగా ఉపయోగించింది 1631 లో , అబింగ్‌డన్ మేయర్ అనె ఒక ఖాతాలో, "పేద ప్రజలను పని చేయడానికి, స్థిరపడటానికి మా బరోకు ఒక వర్క్‌హౌస్‌ను నిర్మించాము" అని నివేదించింది.
రాహుల్ 20 సంవత్సరాల వయసులో 2009లో జోష్ చిత్రం తొలిసారిగా పాడాడు. ఆ తరువాత దమ్ము సినిమాలో దమ్ము, వాస్తు బాగుందే, రచ్చ సినిమాలో సింగరేణి ఉంది, ఛల్ మోహన రంగా సినిమాలో పెద్దపులి వంటి పాటలతో గుర్తింపు పొందాడు. 2018లో వచ్చిన రంగస్థలం సినిమాలో రాహుల్ పాడిన రంగ రంగ రంగస్థలానా పాటకు అత్యంత ప్రజాదరణ లభించింది. కెమెరామెన్ గంగతో రాంబాబు సినిమాలోని ఏ మెలికెల్ పాటలో స్పానిష్ భాగాన్ని పాడాడు.
చిన్నపప్నటినుండి పాటలపై ఉన్న ఇష్టంతో సొంతంగా సాధన చేసేవాడు. వంటగదిలోని వస్తువులతో సంగీతం వాయిస్తూ పాటలు పాడడం గమనించిన రాహుల్ తండ్రి, పండిత్ విఠల్ రావు దగ్గరికి పంపించి సంగీతం నేర్పించాడు. సొంతంగా పాటల వీడియోలను రూపొందించి యూట్యూబ్ లో పెట్టేవాడు. వాటిని మంచి స్పందన వచ్చింది.
రాహుల్ సిప్లిగంజ్ తెలంగాణ రాష్ట్రానికి చెందిన తెలుగు సినిమా పాటల, జానపద పాటల గాయకుడు, రచయిత. తెలంగాణ యాసలో మగజాతి అనే జానపద పాటతో యూట్యూబ్ లో ప్రాచూర్యం పొందిన రాహుల్, 2009లో వచ్చిన జోష్ సినిమాలోని కాలేజ్ బుల్లోడ పాటతో సినిమారంగంలోకి ప్రవేశించాడు.
రాహుల్ 1989, ఆగస్టు 22న హైదరాబాదులోని ధూల్ పేటలో జన్మించాడు. లయోల హైస్కూల్ లో ఉన్నత విద్యను, నారాయణ జూనియర్ కళాశాలలో ఇంటర్, డిగ్రీ విద్యను పూర్తిచేశాడు.
రాహుల్ సిప్లిగంజ్, కాల భైరవ కలిసి పాడిన ఆర్ఆర్ఆర్ సినిమాలోని 'నాటు నాటు’ పాట, 13 మార్చ్ 2023 న ఉత్తమ ఒరిజినల్ సాంగ్ గా ఆస్కార్ అవార్డు గెలుచుకుంది.
హెల్త్ అడ్మినిస్ట్రేషన్, ప్రజారోగ్య వ్యవస్థలు, ఆస్పత్రులు, ఆసుపత్రి నెట్‌వర్క్‌ల నాయకత్వం, నిర్వహణ, పరిపాలనకు సంబంధించిన రంగం
అడ్మినిస్ట్రేషన్ , క్లబ్ తన అప్పులను చెల్లించలేనప్పుడు సంభవించే బ్రిటిష్ ఫుట్‌బాల్ క్లబ్ ఆర్థిక వ్యవహారాల పునర్వ్యవస్థీకరణ
పరిపాలన, అనే దానికి నిర్వచనం, ఏదేని నియమాలు లేదా నిబంధనలను సృష్టించి, లేదా ఉన్న వాటిని అమలు చేసే బాధ్యత కలిగిన వ్యక్తుల సమూహాం, ముఖ్యమైన పనులను పూర్తి చేసే నాయకత్వ స్థానాల్లో ఉన్నవారిని సూచిస్తుంది.ఏదేని ఒక ప్రాంతం, దేశం, రాష్ట్రం పరిపాలన విధులు, బాధ్యతలు లేదా నియమాలను నిర్వహించే మంత్రులు, అధికారులు వ్యవస్థ తీసుకునే చర్యలుగా నిర్వచించబడింది. ఒక లక్ష్యాన్ని సాధించే దిశగా ప్రజలను నడిపించే నిర్వహణ చర్య పరిపాలన కిందకు వస్తుంది.పరిపాలన ఎక్కడనుండైతే సాగిస్తారో ఆ ప్రాంతం లేదా ప్రదేశాన్ని పరిపాలనా కేంద్రం అని అంటారు.
గంపా నాగేశ్వరరావు తెలంగాణ రాష్ట్రం మేడ్చల్ జిల్లా లోని షామీర్ పేట మండలానికి చెందిన కేశవరం గ్రామంలో విశ్వనాథం, నాగమణి దంపతులకు 1963 మార్చి 21న జన్మించాడు.
శిక్షణ, అభివృద్ధి రంగంలో కార్యక్రమాలను రూపొందించడానికి, అభివృద్ధి చేయడానికి, నిర్వహించడానికి శిక్షణ ఇచ్చి 100 మందికి పైగా శిక్షకులను తయారు చేసారు.
శిక్షణకు చెందిన సర్టిఫైడ్ ట్రైనర్, , కార్పొరేట్ రంగానికి, విద్యార్థి సంఘాలకు 5000 పైగా శిక్షణా కార్యక్రమాలను నిర్వహించారు.
ఇటలీ, యుఎస్ఎ , యుకె, ఫ్రాన్స్, జర్మనీ, స్విట్జర్లాండ్ ఐరోపా లోని ఇతర ప్రాంతాలు, చైనా, హాంకాంగ్, శ్రీలంక, జపాన్, టర్కీ, ఈజిప్ట్
అభిరుచి : ప్రజలను జ్ఞానోదయం చేయడం, విలువ ఆధారిత, సూత్రంతో నడిచే సమాజాన్ని సృష్టించడంలో ఎల్లప్పుడూ దృష్టి పెడుతుంటారు
వెన్నా వల్లభరావు కృష్ణా జిల్లా, గుడివాడ మండలం, బేతవోలు గ్రామంలో వెన్నా హనుమంతరావు, లక్ష్మీనాగేశ్వరమ్మ దంపతులకు 1956లో జన్మించాడు. ఇతని ప్రాథమిక విద్య బేతవోలు గ్రామంలో, కాలేజీ విద్య గుడివాడలో పూర్తి అయ్యింది. ఆంధ్ర విశ్వవిద్యాలయం నుండి ఎం.ఎ., "భగవతీ చరణ్ వర్మాకే ఉపన్యాసోమే వ్యక్తి ఔర్ సమాజ్" అనే అంశంపై పరిశోధించి పి.హెచ్.డి పట్టాలను అందుకున్నాడు. ఇతడు తన ఉపాధ్యాయులు యార్లగడ్డ అంకినీడు, కొచ్చెర్లకోట వెంకట సుబ్బారావుల ప్రోత్సాహంతో హిందీ భాషపట్ల మక్కువ పెంచుకున్నాడు. కళాశాలలో చేరే సమయానికే హిందీ ప్రచారసభ వారి అన్ని పరీక్షలు పూర్తి చేశాడు. చదువు పూర్తి అయిన తర్వాత విజయవాడలోని ఆంధ్ర లయోలా కళాశాలలో హిందీ అధ్యాపకుడిగా చేరి 2014లో అక్కడే హిందీ విభాగాధిపతిగా పదవీవిరమణ చేశాడు.
సేంద్రీయ వ్యవసాయం, ఇది ఇంటర్నేషనల్ ఫెడరేషన్ ఆఫ్ ఆర్గానిక్ అగ్రికల్చర్ మూవ్మెంట్స్ నిర్దేశించిన నియమ నిబంధనలను అనుసరించవచ్చు.
వ్యవసాయ భూవినియోగం, వ్యవసాయ యోగ్యమైన భూమి అనేది వ్యవసాయ భూ వినియోగం యొక్క ఒక రూపం, అనగా పంటలను పండించడానికి ఉపయోగించగలిగిన భూమి . వ్యవసాయ భూమి యొక్క ఆలోచనను డేవిడ్ రికార్డో ఆర్థిక సిద్ధాంతంలో చేర్చారు.
మతసంబంధమైన, మతసంబంధమైన గొర్రెల కాపరులు, మతసంబంధమైన వారి జీవనశైలిని సూచిస్తుంది, పశువులనుబ్రుతువుల ప్రకారం పెద్ద భూము ల చుట్టూ తిరగడం, నీరు, మేత ప్రకారం లభ్యత .
బయోడైనమిక్ వ్యవసాయం రుడాల్ఫ్ స్టైనర్ చేత అభివృద్ధి చేయబడింది, ఇందులో ఆవు పేడ / ఎరువు కోసం మూలికా, హోమియోపతి సన్నాహాలను ఉపయోగించడం జరుగుతుంది, దీనిని ఎరువుల కోసం పంటలపై విస్తృతంగా ఉపయోగిస్తారు.
చిన్నతరహా ో ఎక్కువ భాగం గ్లోబల్ ఇన్పుట్, ఫైనాన్షియల్, ఉత్పత్తి మార్కెట్ వ్యవస్థలలో ఏకీకృతం కావడానికి ఇంకా తగినంత సామర్థ్యం లేదు. వాస్తవానికి, మార్కెట్లు ఎల్లప్పుడూ చిన్న తరహా రైతులను తక్కువ ద్రవ్య ఆదాయంతో దాటవేసి, వారి తక్కువ ఉత్పాదకత, బలహీనమైన సంస్థాగత హోదాను ఇస్తాయి. అయినప్పటికీ మార్కెట్ సమైక్యత అనేది చిన్న తరహా యొక్క పేదరికం నుండి ఒక ప్రధాన నిష్క్రమణ మార్గం, నేల పునరుద్ధరణ పద్ధతిని అవలంబించడం మార్కెట్‌కు అవసరమైన పంట మిగులు స్థిరమైనదని భరోసా ఇస్తుంది. లాభదాయకమైన మార్కెట్లకు ప్రాప్యత చేయడం వలన చిన్న హోల్డర్లు వ్యవసాయ ఉత్పత్తిని స్వీకరించడానికి, ఆవిష్కరించడానికి, పెంచడానికి దారితీస్తుందని చూపించడానికి ఆఫ్రికాలో అనుభవాలు ఉన్నాయి.
చిన్న పొలాల వల్ల చాలా ఆర్థిక ప్రయోజనాలు కలిగి ఉన్నాయి. స్థానిక రైతులు తమ గ్రామీణ వర్గాలలో స్థానిక ఆర్థిక వ్యవస్థను ఉత్పత్తి చేస్తారు. ఒక అమెరికన్ అధ్యయనం ప్రకారం, 000 100,000 లేదా అంతకంటే తక్కువ ఆదాయంతో ఉన్న చిన్న పొలాలు తమ వ్యవసాయ సంబంధిత ఖర్చులలో దాదాపు 95 శాతం స్థానిక సంఘాలలో ఖర్చు చేస్తాయి. 900,000 డాలర్ల కంటే ఎక్కువ ఆదాయం ఉన్న పొలాలు స్థానిక ఆర్థిక వ్యవస్థలో తమ వ్యవసాయ సంబంధిత ఖర్చులలో 20 శాతం కన్నా తక్కువ ఖర్చు చేస్తాయనే వాస్తవాన్ని పరిశోదించగా ఇదే అధ్యయనం జరిగింది. ఈ విధంగా, చిన్న తరహా వ్యవసాయం స్థానిక ఆర్థిక వ్యవస్థకు మద్దతు ఇస్తుంది.
నియోలిథిక్ విప్లవం నుండి చిన్న తరహా వ్యవసాయం ఆచరించబడింది. ఇటీవల ఇది పరిశ్రమ వ్యవసాయానికి ప్రత్యామ్నాయం లేదా మరింత విస్తృతంగా, అవధారణార్ధకమైన వ్యవసాయం లేదా ప్రధానంగా మొదటి ప్రపంచ దేశాలలో ప్రబలంగా ఉన్న స్థిరమైన వ్యవసాయ పద్ధతులు. ఎన్విరాన్మెంటల్ హెల్త్ పెర్స్పెక్టివ్స్ "సుస్థిర వ్యవసాయం కేవలం సూచించిన పద్ధతుల ప్యాకేజీ కాదు. మరింత ముఖ్యమైనది, ఇది మనస్సు యొక్క మార్పు, దీని ద్వారా వ్యవసాయం పరిమిత సహజ వనరుల స్థావరంపై ఆధారపడటాన్ని గుర్తించింది - శిలాజ ఇంధన శక్తి యొక్క పరిమిత నాణ్యతతో సహా, ఇది ఇప్పుడు సాంప్రదాయ వ్యవసాయ విధానాలలో ఒక కీలకమైన అంశం "
తీవ్రత యొక్క ప్రతికూల ప్రభావాలను నివారించడానికి, ప్రజా విధానాలు స్థిరమైన వ్యవసాయ తీవ్రత పద్ధతులు, సాంకేతికతలలో పెట్టుబడులను ప్రోత్సహించాలి, మెరుగైన భూమి, నేల నిర్వహణ, అనుకూల నీటి నిర్వహణ, వైవిధ్యభరితమైన వ్యవసాయ వ్యవస్థలు, వ్యవసాయ శాస్త్రం, వ్యవసాయ ఫారెస్ట్రీ వంటి బహుళ అంశాలను కలుపుకోవాలి.
ఆహార స్థిరత్వం, ఆర్థిక శాస్త్రం యొక్క పద్ధతులు చర్చనీయాంశంగా మారాయి . ఇది వ్యవసాయ ఆర్థిక శాస్త్రం, ఎక్కువగా లెక్కించబడని సహజ మూలధనం పారుదల మధ్య ప్రశ్నగా ఉంది
పరభాషా వ్యామోహంలో మాతృభాషను మరవొద్దని సున్నితంగా చెప్పిన నాటిక ఇది. శ్రీధర్ ఒక స్కూల్ నడిపిస్తుంటాడు. సరిగ్గా ఇంగ్లీషురాని అతని భార్య గౌరి కూడా అదే స్కూల్ లో పనిచేస్తూ ఉంటుంది. శ్రీధర్ తండ్రి విశ్వంభరశాస్త్రి. తెలుగు పండితుడు. రిటైర్ అయ్యాడు. ఆయనకి తెలుగుభాషపై ఎనలేని మక్కువ. లావణ్య శ్రీధర్ గౌరిల కూతురు. శాస్త్రిగారికి మనవరాలంటే చాలా ఇష్టం. అలాగే ఆ పాపకి కూడా తాతంటే ఇష్టం.ఆయన ముందే శ్రీధర్, అతని భార్య తెలుగుని కించపరిచే విధంగా మాట్లాడుతుంటారు. స్కూల్ లో తెలుగు మాధ్యమం తీసేయాలని ప్రయత్నిస్తారు. తెలుగు మాష్టార్ని ఉద్యోగంనుండి తీసేస్తారు. ఆ విషయంలో శాస్త్రికి కొడుకూ కోడలితో వాగ్వాదం జరుగుతుంది.
అలా తీసేసిన తెలుగు మాష్టారు మాధవ ఒకప్పటి శాస్త్రిగారి శిష్యుడు. అందుకే శాస్త్రిగారు అతనికి ఆ ఇంట్లోనే తన పెన్షన్ డబ్బునుంచే జీతం ఇస్తూ తెలుగు భాషా సేవకై సహాయంగా నియమించుకుంటాడు. ఇది కొడుకూకోడళ్ళకి నచ్చదు.
స్కూల్ లో టీచర్, తల్లీ లావణ్యను ఇంగ్లీష్ లోనే మాట్లాడమని కొట్టడంవలన ఏడుస్తూ తాతయ్యదగ్గరికి వస్తుంది. కథ చెప్పమంటుంది. అప్పుడాయన తెలుగు భాషా పరిరక్షణకు తోడ్పడిన ఛార్లెస్ ఫిలిప్ బ్రౌన్ కథ చెబుతాడు. ఆనాడు బ్రౌన్ తెలుగు భాషోధ్ధరణకు పూనుకున్న వైనం కళ్ళకుకట్టినట్లు వేదికపై కనిపిస్తుంది. తెలుగు భాషామతల్లి దీనంగా బ్రౌన్ ని అర్ధించడం లావణ్యకనులకు కనిపిస్తూ ఉంటుంది. అలాగే బ్రౌన్ తన సంపాదనంతా తెలుగు భాషోధ్ధరణకు ధారపోయడం, వేమన వంటి గొప్ప కవుల రచనలను తాళపత్రాలలో శోధించి వాటన్నింటినీ పదిలంచేయించడం వంటి దృశ్యాలుంటాయి. ఇవన్నీ తెలుసుకున్న లావణ్య తాతయ్యతో ఆనందాన్ని వ్యక్తపరుస్తుంది.
తరువాతి సందర్భంలో కొడుకూ కోడళ్ళు శాస్త్రిగారికి దూషించడం, ఆ నేపధ్యంలో ఆయన మనవరాలితో శ్రీశ్రీ, దాశరథుల జీవిత కథలను కంటికి కనిపించేలా చెప్పడం జరుగుతాయి. ఇంతలో వచ్చిన పోస్ట్ చూశి గౌరి కూతురిని ముద్దాడుతూ తీసుకెళ్తుంది.